Кыргыз Республикасынын билим берүү

жана илим министрлигинин буйругуна

**тиркеме**

«\_\_\_» \_\_\_\_\_\_\_\_\_\_\_\_\_\_ 2021- ж.

№ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТ: 590100 Маалыматтык коопсуздук**

**Квалификация: Магистр**

**Бишкек 2021**

**1. Жалпы жобо**

1.1. Жогорку кесиптик билим берүүнүн **590100 «Маалыматтык коопсуздук»** багыты боюнча ушул Мамлекеттик билим берүү стандарты «Билим берүү жөнүндө» мыйзамына жана башка Кыргыз Республикасынын билим берүү тармагындагы нормативдик укуктук актыларына ылайык Кыргыз Республикасынын билим берүү жаатындагы ыйгарым укукryу мамлекеттик органы тарабынан иштелип чыккан жана Кыргыз Республикасынын Министрлер Кабинети тарабынан аныкталган эреже катары бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык ЖОЖдор үчүн уюштуруучулук-укуктук формаларына карабастан милдеттүү болуп эсептелет.

**1.2.** Терминдер, аныктамалар, белгилөөлөр, кыскартуулар

Жогорку кесиптик билим берүүнүн ушул Мамлекеттик билим берүү стандартында терминдер жана аныктамалар Кыргыз Республикасынын "Билим берүү жөнүндө" Мыйзамына жана мыйзамда белгиленген тартипте күчүнө кирген жогорку кесиптик билим берүү тармагындагы Кыргыз Республикасы мүчө болгон эл аралык келишимдерге ылайык колдонулат:

**- негизги билим берүү программасы** - максатгарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикмык документтердин жыйындысы;

**- даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программaларынын жыйындысы;

**- профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

**- компетенция** - окуучунун аныкталган бир чөйрөдө майнаптyу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**- бакалавр** - магистратурага кирүүгө жана кесиптик иш менен алектенүүгө укук берген жогорку кесиптик билимдин квалификацияпык деӊгээли;

**- магистр** - аспирантурага жана (же) базалык докторантурага (РhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деӊгээли;

**- кредит** - негизги кесиптик билим берүү программасынын эмгек сыйымдуулугyнун шарттуу өлчөмү;

**- окутyунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

**- жалпы илимий компетенциялар** - кесиптик ишмердүүлүктүн бардык (же көпчүлүгү) түрлөрү үчүн жалпы болуп саналган мүнөздөмөлөрдү: окуyга, талдоого жана синтез кылууга, ж.б. болгон жөндөмдүүлүгүн өзүнө камтыйт;

**- инструменталдык компетенция** - когнитивдик жөндөмдү, идеяларды жана ойлорду түшүнүү жана пайдалануу билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, oкyyнyн статегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникацияльк компетенция;

**- социалдык-инсандык жана жалпы маданий компетенциялар** – ой сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байданыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

**- кесиптик стандарт** - кесиптик ишмердүүлүктүн конкреттүү түрлөрүнүн алкагында, анын мазмунуна жана сапатына болгон талаптарды аныктоочу жана уюмдун ишмердүүлүгүнүн түрүнө карабастан, кызматкер кайсыл уюмда болсо да өзүнүн ордун ээлегенге жана кызматкердин квалификациясынын сапаттык деӊгээлине татыктуу болушун белгилөөчү негизги документ.

1.3. **Кыскартуулар жана белгилөөлөр**

Ушул Мамлекеттик билим берүү стандартындагы жогорку кесиптик билим берүүдө колдонулуучу төмөнкү кыскартуулар жана белгилөөлөр:

**МББС** - Мамлекеттик билим берүү стандарты

**ЖКББ** – Жогорку кесиптик билим берүү

**НББП** – Негизги билим берүү программасы

**ОУБ** – Окуу-усулдук бирикме

**НББП СЦ**– Негизги билим берүү программасынын сабактарынын цикли

**ЖИК** – Жалпы илимий компетенция

**КК** – кесиптик компетенция

**СЖК** - Социалдык-инсандык жана жалпы маданий компетенциясы

**ИК** - Инструменталдык компетенция

**2. Колдонуу тармагы**

2.1. Ушул Жогорку кесиптик билим беруунун мамлекетrик билим берүү стандарты **590100 «Маалыматтык коопсуздук»** магистрди даядоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Респyбликасынын аймагында магистрлерди даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. **590100 «Маалыматтык коопсуздук»** багыты боюнча ушул ЖКББ МББСнын негизги колдонуучулары болуп эсептелүүчүлөр:

- ЖОЖдун администрациясы жана илимий – педагогикалык курамы (профессордук- окутуучулар курамы жана илимий кызматкерлер), ушул даярдоо багыты жана деӊгээли боюнча илимдин, техниканын жетишкендиктерин жана социалдык чөйрөнү эсепке алуу менен өздөрүнүн ЖОЖдо негизги билим берүү программаларын сапаттуу иштеп чыгууга, эффективдүү ишке ашырууга жана жаңылоого жооптуулар;

- ушул даярдоо багыты боюнча ЖОЖдун негизги билим берүү программасын өздөштүрүү боюнча өзүнүн окуу ишмердүүлүгүн эффективдүү ишке ашырууга жооптуу студенттер;

- кесиптик ишмердүүлүктүн тийиштүү чөйрөсүндө адистердин жана жумуш берүүчүлөрдүн бирикмелери;

- КРнын билим берүү чөйрөсүндө аткаруу бийлигинин мамлекеттик органынын ыйгарым укуктуу өкүлүнүн тапшырмасы боюнча болжолдуу негизги билим берүү программасын иштеп чыгуусун камсыздоочу окуу-усулдук бирикмелер жана кеңештер;

- жогорку кесиптик билим берүүнү каржылоону камсыздоочу аткаруу бийлигинин мамлекеттик органы;

- жогорку кесиптик билим берүү чөйрөсүндө сапатты көзөмөлдөөнү иш жүзүнө ашыруучу жогорку кесиптик билим берүү системасындагы мыйзамдарды сактоо үчүн көзөмөлдөөнү камсыздоочу аткаруу бийлигинин мамлекеттик органынын ыйгарым укуктуу өкүлү;

- жогорку кесиптик билим берүү чөйрөсүндө билим берүү программаларын жана уюмдарын аккредитация жүргүзүүчү аккредитациялык агенттиктер.

2.3. **Абитуриенттердин даярдыгынын деңгээлине талаптар.**

2.3.1.«Магистр» квалификациясы ыйгарылуучу жогорку кесиптик билимди алууга талапкер абитуриенттин билим деңгээли – «бакалавр» квалификациясы бар жогорку кесиптик билим же «адис» квалификациясы бар жогорку кесиптик билим.

2.3.2. Абитуриент «бакалавр» квалификациясы бар жогорку кесиптик билими же «адис» квалификациясы бар жогорку кесиптик билими жөнүндө мамлекеттик үлгүдөгү иш кагазына ээ болушу керек.

**3. Даярдоо багытынын жалпы мүнөздөмөсү**

3.1.Кыргыз Республикасында **590100 «Маалыматтык коопсуздук»** даярдоо багыты боюнча төмөнкүлөр ишке ашырылат:

- бакалаврды даярдоо боюнча ЖКББ НББП;

- магистрлерди даярдоо боюнча бакалаврды даярдоо боюнча ЖКББ НББП.

Бакалаврларды даярдоо боюнча бакалаврды даярдоо боюнча ЖКББ НББПны толугу менен өздөштүргөн жана белгиленген эрежеде мамлекеттик жыйынтыктоочу аттестациядан ийгиликтүү өткөн ЖОЖдун бүтүрүүчүлөрүнө «бакалавр» квалификациясын ыйгаруу менен жогорку билими жөнүндө диплом берилет.

Магистерлерди даярдоо боюнча бакалаврды даярдоо боюнча ЖКББ НББПны толугу менен өздөштүргөн жана белгиленген эрежеде мамлекеттик жыйынтыктоочу аттестациядан ийгиликтүү өткөн ЖОЖдун бүтүрүүчүлөрүнө «магистр» квалификациясын ыйгаруу менен жогорку билими жөнүндө диплом берилет;

ЖКББ НББП профилдери бакалаврларды даярдоо багытынын алкагында жож тарабынан квалификациянын тармактык/сектордук алкактарынын (бар болгон учурда) негизинде аныкталат.

Магистерлерди даярдоо багытынын алкагында ЖКББ НББПнын профилдери ЖОЖ тарабынан квалификациянын тармактык/сектордук алкактарынын (бар болгон учурда) негизинде аныкталат.

3.2. **590100 «Маалыматтык коопсуздук»** багыты боюнча магистрлерди даярдоодогу **ЖКББ НББПны өздөштүрүүнүн ченемдик мөөнөтү** күндүзгү окутуу формасы үчүн жалпы орто билимдин же орто кесиптик билимдин базасында 6 жылдан кем эмес, «бакалавр» квалификациясы бар жогорку кесиптик билимдин базасында 2 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда «бакалавр» академиялык даражасы ыйгарылган жогорку кесиптик билим берүү базасында магистрлерди даярдоо боюнча ЖКББ НББП өздөштүрүү мөөнөттөрү ЖОЖ тарабынан күндүзгү окутуу формасында белгиленген ченемдик мөөнөткө карата жарым жылга чейин көбөйтүлөт.

«Адис» квалификациясын ыйгаруу менен толук жогорку кесиптик билим берүү базасында магистрлерди даярдоодогу ЖКББ НББПны өздөштүрүү мөөнөттөрү бир жылдан кем эмес убакытты түзөт.

Окшоштугу жок бакалаврларды даярдоо багыттары жана адистиктери боюнча жогорку кесиптик билими бар абитуриенттер үчүн билим берүү программасын өздөштүрүү мөөнөтү тиешелүү багыт боюнча магистрлерди даярдоодогу ЖКББ НББПнын базалык кесиптик билимдерин жана компетенцияларын түзүүчү теӊдештирүү курстарын өздөштүрүүнүн эсебинен көбөйтүлөт.

Билим алуунун формасына карабастан жеке окуу планы боюнча окутууда окуунун мөөнөтүн ЖОЖ өз aлдынча аныктайт, ден соолугунун мүмкүнчүлүгү чектелген адамдарды жеке окутуy планы боюнча окутууда ЖОЖ мөөнөтүн билим алуунун тийиштүү формасы боюнча аныкгалган убакытка салыштырмалуу узартууга укуктyу.

Магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Ресцубликасынын Министрлер Кабинети белгилейт.

3.3. Жалпы орто же орто кесиптик билимдин базасында күндүзгү окуу формасында магистрлерди даярдоодогy НББПны өздөштүрүүнүн жаппы эмгек сыйымдуулугу 360тан кем эмес кредитти түзөт жана «бакалавр» квалификациясын ыйгаруу менен тастыкталган жогорку кесиптик билимдин базасында 120дан кем эмес кредитти түзөт.

Окутуунун күндүзгү формасы боюнча ЖКББ НББПнын окуу жылындагы эмгек сыйымдуулугу 60тан кем эмес кредитке барабар.

Бир окуy семестринин эмгек сыйымдуулугy 30дан кем эмес кредитке барабар (окуу процесси эки семестрлик болуп курулган учурда).

Студенттин окуу ишинде бир кредит 30 саатка эквиваленттүү (анын ичинде аудиториялык, өз алдынча иштери жана аттестациянын бардык түрлөрү).

НББПнын эмгек сыйымдуулугу күндүзгү-сырттан (кечки) жана сырттан окутуу формалары боюнча жана ошондой эле окутуунун ар түрдүү формалары айкалышкан учурда окуу жылы үчүн 48ден кем эмес кредитти түзөт.

3.4. **590100 «Маалыматтык коопсуздук» даярдоо багыты боюнча студенттерди окутуу жана тарбиялоо чөйрөсүндө ЖКББ НББПнын максаты.**

3.4.1. **590100 «Маалыматтык коопсуздук»** даярдоо багыты боюнча ЖКББ НББПнын окутуу чөйрөсүндөгү максаты уюштуруунун, билим берүүнүн жана илимдин коштоосунда иш берүүчүлөрдүн өкүлдөрүнүн, маалыматтык коопсуздук багытындагы адистердин катышуусу менен атаандаштыкка жөндөмдүү бүтүрүүчүлөрдү даярдоо жана алардын негизинде студенттердин универсалдык жана кесиптик компетенцияларын, кесиптик жана жеке сапаттарын калыптандыруу, аларды кесиптик ишмердүүлүктө жүзөгө ашыруу көндүмдөрүн өнүктүрүү. Кесиптик ишмердүүлүк эмгек рыногунун талаптарын эске алуу менен маалыматтык коопсуздукту, маалыматтык-коммуникациялык технологияларды жана башкаруунун автоматташтырылган системаларын колдонууну өзүнө камтыйт.

3.4.2. **590100 «Маалыматтык коопсуздук»** даярдоо багыты боюнча тарбия берүү чөйрөсүндө ЖКББ НББПнын максаты болуп студенттердин социалдык-инсандык сапаттарын калыптандыруусу: максатка умтулуулук, коммутативдүүлүк, жоопкерчилик сезими, атуулдук, чырдуу абалдарды чечүү, топ менен иштөө, өз алдынчалык, өзүн-өзү сындай билүү.

3.5. **Бүтүрүүчүлөрдүн кесиптик ишмердүүлүк чөйрөсү.**

**590100 – «Маалыматтык коопсуздук»** багыты боюнча магистрлердин кесиптик ишмердүүлүк чөйрөсү болуп маалымат чөйрөсүндө коркунучтар бар учурунда маалыматташтыруу объекттеринин корголушун камсыз кылууга байланышкан көйгөйлөр топтомун камтыган илим, техника жана технологиялар чөйрөлөрү эсептелишет.

Бүтүрүүчүлөрдүн билиминин жaнa алынган компетенцияларынын деӊгээли кызматкердин квалификациясынын талаптарына ылайык келген шартта, алар башка тармактарда жана (же) кесиптик ишмердүүлүк чөйрөлөрүндө кесиптик ишмердүүлүгүн жүргүзө алат.

3. 6. **Бүтүрүүчүлөрдүн кесиптик ишмердүүлүнүн объектилери.**

**590100 - «Маалыматтык коопсуздук»** даярдоо багыты боюнча бүтүрүүчүлөрдүн кесиптик ишмердүүлүгүнүн объектиси:

* заманбап маалыматтык коом калыптануу шарттарында маалыматтык коопсуздуктун фундаменталдык маселелери;
* маалымат чөйрөсүндө коркунучтар бар учурундагы маалыматташтыруунун объекттери, маалымат ресурстары жана маалыматтык технологиялар, компьютердик, автоматташтырылган, телекоммуникациялык, маалыматтык жана маалыматтык-аналитикалык системалар;
* ушул объекттерде колдонулуучу маалыматтык технологиялар менен байланышкан ар түрдүү деңгээлдеги объекттердин (система, системанын объектиси, объекттин компоненттери) маалыматтык коопсуздугун камсыздоо каражаттары жана технологиялары;
* корголуучу объекттердин маалыматтык коопсуздугун башкаруу процесстери, башкаруу процесстерин оптимизациялоо методдору жана каражаттары;
* маалыматташтыруу объекттеринин маалыматтык коопсуздугун камсыздоо системаларын, каражаттарын жана технологияларын долбоорлоо, моделдештирүү жана эксперименталдык иштетүү методдору жана каражаттары;
* маалыматтын жана маалыматташтыруу объекттеринин корголушуна экспертиза, тастыктоо жана көзөмөлдөө жүргүзүү;
* маалыматтык коопсуздукту уюштуруу жана башкаруу;
* маалыматтык коопсуздук чөйрөсүндө билим берүү процесси.

Кесиптик ишмердүүлүктүн конкреттүү объектиси жогорку окуу жайы тарабынан билим берүү процессине кызыккан катышуучулар менен бирдикте, даярдоонун ишке киргизилүүчү профилин эске алып, такталышы мүмкүн

3.7. **Бүтүрүүчүлөрдүн кесиптик ишмердүүлүгүнүн түрлөрү:**

- долбоордук;

- илим-изилдөө;

- көзөмөлдүк-аналитикалык;

- педагогикалык;

- уюштуруучулук-башкаруучулук.

Бүтүрүүчү даярдала турган кесиптик ишмердүүлүктүн конкреттүү түрлөрү жогорку окуу жай тарабынан тийиштүү кесиптик стандарттын (бар болгон учурда) негизинде же кызыктар иш берүүчүлөр менен биргеликте аныкталышы керек.

 3.8. **Бүтүрүүчүлөрдүн кесиптик ишмердүүлүк маселелери:**

***долбоордук ишмердүүлүк:***

- колдонмо чөйрөдө системалык талдоо жүргүзүү, коркунучтарды табуу, маалыматтык системалардын начарлашын баалоо, маалыматтык системаларды өнүктүрүү стратегиясы менен макулдашылган маалыматтык коопсуздукту баалоонун талаптарын жана критерийлерин иштеп чыгуу;

 - маалыматтык коопсуздукту камсыздоо системаларын, комплекстерин, каражаттарын жана технологияларын иштеп чыгуу;

- ата мекендик жана эл аралык стандарттардын негизинде коргоо объекттеринин маалыматтык коопсуздугун камсыздоо системаларынын жана каражаттарынын курамына, мүнөздөмөлөрүнө жана функционалдык мүмкүнчүлүктөрүнө негиздеме жүргүзүү;

- маалыматтык коопсуздукту камсыздоонун текшерүү программаларын жана усулдарын иштеп чыгуу;

***илим-изилдѳѳ ишмердүүлүгү:***

- заманбап маалыматтык коомдун калыптануу шарттарында маалыматтык коопсуздуктун фундаменталдык жана колдонмо көйгөйлөрүн талдоо;

- илимий изилдөөлөрдү жана техникалык иштеп чыгууларды жүргүзүүнүн пландарын жана программаларын иштеп чыгуу, аткаруучулар үчүн өзүнчө тапшырмаларды даярдоо;

- тандалган тема боюнча тийиштүү физикалык жана математикалык методдорду колдонуу менен илимий изилдөөлөрдү аткаруу;

- илимий изилдөөлөрдүн жыйынтыктары боюнча отчетторду, илимий макалаларды, илимий конференцияларга баяндамаларды даярдоо;

***көзөмөлдүк-аналитикалык ишмердүүлүк:***

- маалыматтык системалардын маалыматтык коопсуздугун жана маалыматташтыруунун объекттерин аудит жүргүзүү;

- маалыматтын коопсуздугунун талаптары боюнча маалыматташтыруунун объекттерин аттестация жүргүзүү;

***педагогикалык ишмердүүлүк:***

**-** жетектөөчү окутуучунун жана профессордун (доценттин) жетекчилиги астында кесиптик сабактар боюнча орто кесиптик, жогорку жана кошумча кесиптик билим берүү уюмдарында окутуучу жана ассистент кызматтарында окуу-усулдук ишти аткаруу;

***уюштуруучулук-башкаруучулук ишмердүүлүгү:***

- аткаруучулар жамаатынын ишин уюштуруу, башкаруучулук чечимдерин кабыл алуу, иштердин аткаруу эрежелерин аныктоо;

- Кыргыз Республикасынын министрликтеринин жана ведомстволорунун укуктук ченемдик актыларына жана усулдук документтерине ылайык маалыматтык коопсуздукту камсыздоо системаларын, каражаттарын жана технологияларын түзүү же модернизациялоо боюнча иштерди уюштуруу;

- маалыматтык системалардын маалыматтык коопсуздугун камсыздоо системаларын жана каражаттарын эксплуатацияга киргизүү боюнча иштерди уюштуруу жана аткаруу;

- уюштуруу-тескөө документтеринин долбоорлорун, кесиптик ишмердүүлүктүн чөйрөсүндө бизнес-пландарды, маалыматтык коопсуздугун камсыздоо системаларына жана каражаттарына техникалык жана эксплуатациялык иш кагаздарын иштеп чыгуу.

**4. НББПсын иш жүзүнө ашыруунун шарттарына жалпы талаптар**

4.1. **НББПны ишке ашыруудагы ЖОЖдун укугуна жана милдеттерине коюлуучу жалпы талаптар.**

4.1.1. ЖОЖдор даярдоонун багыты боюнча НББПны өз алдынча иштеп чыгышат. НББП Кыргыз Респyбликасынын даярдоо багытrары боюнча тийиштүү мамлекеттик билим берүү стандартынын негизинде иштелип чыгат жана ЖОЖдун окумуштуулар кеӊеши тарабынан бекитилет.

ЖОЖдор илимдин, маданияттын, экономиканын, техниканын, технологиянын жана социалдык чөйрөнүн өнүгүшүн эске алуу менен жана ЖОЖдо билим берүүнүн сапатына кепилдикти камсыздоо боюнча сунуштарды колдонуу менен негизги билим берүү программасын 5 жылда бир жолудан кем эмес мезгилде жаңыртып туруусу керек жана алар төмөнкүлөрдөн турат:

* бүтүрүүчүлөрдү даярдоонун сапатын камсыздоо боюнча стратегиясын иштеп чыгуу;
* билим берүү программаларынын мезгил-мегили менен рецензиялоону текшерүү;
* студенттердин билимин жана акыл деңгээлин баалоочу объективдүү процедураларын, бүтүрүүчүлөрдүн компетенцияларын так макулдашылган критерийлердин негизинде иштеп чыгуу;
* окутуучулардын курамынын сапатын жана компетенттүүлүгүн камсыздоо;
* бардык ишке ашырылуучу билим берүү программаларынын жетиштүү ресурсттары менен камсыздоо, аларды колдонуунун сарамжалдуулугун көзөмөлдөө жана көзөмөлдөөдө студенттерден сурап билүү ыкмасын дагы пайдалануу;
* өзүнүн ишмердүүлүгүн баалоо үчүн макулдашылган критерийлер боюнча өзүн-өзү текшерүүнү үзгүлтүксүз жүргүзүү жана башка билим берүү мекемелери менен салыштыруу;
* өзүнүн ишмердүүлүгүнүн жыйынтыгы, пландары, инновациялары жөнүндө коомчулукка маалымдоо.

4.1.2. Студенттерди жана бүтүрүүчүлөрдү даярдоонун сапатын баалоо учурдук, орто аралык жана жыйынтыктоочу мамлекеттик аттестациясын камтышы керек. Баалоо каражаттарынын базалары ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунунa, көлөмүнө жана түзүмүнө коюлуучу талаптар “ЖОЖдордун бүтүрүүчүлөрүнүн жыйынтыктоочу мамлекеттик атгестациясы жөнүндө” жобосун эске алуу менен aныкталaт.

4.1.3. НББПсын иштеп чыгуу учурунда бүтүрүүчүнүн социалдык-инсандык компетенцияларын түзүү үчүн ЖОЖдун мүмкүнчүлүктөрү аныкталыш керек (мисалы: социалдык өз ара аракеттешүү, өз алдынча уюштуруу жана өз алдынча башкаруу, системалык-ишмердик мүнөздөгү компетенциялар). ЖОЖдун социомаданий чөйрөсүн, инсандын ар тараптуу өнүгүшүнө керектүү болгон шарттарын түзүүгө ЖОЖ милдеттүү.

ЖОЖ окуу процессинин социалдык-тарбиялык компонентин өнүктүрүүгө мүмкүндүк берүүгө милдеттүү жана алар өзүнө студенттердин өзүн-өзү башкарууну өнүктүрүүсүн, коомдук ишканалардын, спорттук жана чыгармачылык клубдардын, илимий студенттик коомдордун иштеринде студенттердин катышуусун камтыйт.

4.1.4. ЖОЖдун негизги билим берүү программасында студенттин тандоосу боюнча сабактардын көлөмү болушу керек. Студенттин тандоосу боюнча сабактардын түзүмүнүн эрежесин ЖОЖдун илимий кеңеши аныктайт.

4.1.5. ЖОЖ өзүнүн окутуу программасын түзүүдө студенттерге катышканга реалдуу мүмкүнчүлүк берүүгө милдеттүү.

4.1.6.ЖОЖ негизги билим берүү программасын түзүү учурунда студентердин укуктарын жана милдеттерин тааныштырууга, студенттер тандап алган сабактар алар үчүн сөзсүз экендигин, ал эми алардын суммардык эмгек сыйымдуулугу окуу планында каралгандан кем эмес болушу керектигин түшүндүрүүгө милдеттүү.

4.2. **НББПны ишке ашыруудагы студенттердин милдеттерине жана укуктарына жалпы талаптар.**

4.2.1. НББПда каралган студенттин тандоосу боюнча сабактарды өздөштүрүүгө бөлүнгөн окуу убактысынын көлөмүнүн алкагында конкреттүү сабактарды тандап алганга студенттердин укугу бар.

4.2.2. Өзүнүн жеке билим багытын түзүүдө студент ЖОЖдогу сабактарды тандоо жана алардын келечектеги даярдоо профилине таасирин тийгизүү боюнча консультация алганга укуктуу.

4.2.3. НББПны өздөштүрүү учурунда СЖКны өнүктүрүү жагдайында натыйжага жетишүү максатында студенттер студенттердин өзүн-өзү башкарууну өнүктүрүүдө, коомдук ишканалардын, спорттук жана чыгармачылык клубдардын, илимий студенттик коомдордун иштеринде катышууга милдеттүү.

4.2.4. Студенттер жогорку окуу жайдын негизги билим берүү программасында каралган бардык тапшырмаларды көрсөтүлгөн мөөнөттө аткарганга милдеттүү.

4.3. **Студенттин окуу жүктөмүнүн максималдык көлөмү аудиториялык, аудиториядан тышкаркы (өз алдынча) окуу иштеринин бардык түрлөрүн кошкондо жумасына 45 саат белгиленет.**

Аудиториялык сабактардын жумалык көлөмү күндүзгү окутуу формасы үчүн ЖКББнын деӊгээлин жана даярдоо багытынын өзгөчөлүктөрүн эске алуу менен МББС тарабынан aныктaлат жана ар бир окуу сабактарын үйрөнүүгө бөлүнгөн жалпы көлөмдүн 35тен кем эмес пайызын түзөт.

Окуу сабагы боюнча өз алдынча иштөөгө бөлүнүүчү сааттарга ошол сабактар (модулдар) боюнча экзаменге даярданууга каралган убакыт кирет.

4.4. Күндүзгү-сырттан (кечки) окутуу формасында аудитториялык сабактардын жумалык көлөмү 16 сааттан кем эмес болуш керек.

4.5. Сырттан окутуу формасында окутуучу менен болгон сабактардын көлөмү жылына 160 сааттан кем эмес болуш керек.

4.6. Окуу жылында жалпы эс алуу мөөнөтү 7 жумадан кем эмес болуш керек, анын ичинде кышкы мезгилде 2 жумадан кем эмес жана диплом алгандан кийинки эс алыш 4-жума болушу керек.

**5. Магистрлерди даярдоодогу НББПга коюлуучу талаптар.**

5.1. Магистрлерди даярдоодогу НББПны өздөштүрүүнүн натыйжаларына коюлуучу талаптар.

**590100 “Маалыматтык коопсуздук”** даярдоо багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартыцын 3.4 жана 3.8-пунктrарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

***а) универсальными:***

*-* ***общенаучными (ОК):***

* - способен анализировать и решать стратегические задачи, направленные на развитие ценностей гражданского демократического общества, обеспечение социальной справедливости, решение мировоззренческих, социально и личностно значимых проблем на основе междисциплинарных и инновационных подходов (ОК-1);

***-инструментальными (ИК):***

* сособен вести профессиональные дискуссии на уровне профильных и смежных отраслей на одном из иностранных языков (ИК-1);
* способен производить новые знания с использованием информационных технологий и больших данных для применения в инновационной и научной деятельности (ИК-2);
* ***социально-личностными и общекультурными (СЛК):***

- способен организовать деятельность экспертных/ профессиональных групп/ организаций для достижения целей (СЛК-1);

**б) кесиптик (КК):**

***долбоордук ишмердүүлүк:***

- маалыматтык (телекоммуникациялык) технологияларын өнүктүрүүнүн багыттарын талдоого, коргоо объектисинин иштѳѳсүнүн натыйжалуулугун болжолдоого, чыгымдарды жана тобокелчиликтерди баалоого, коргоо объектисинин коопсуздугун түзүүгө жөндөмдүү (КК-1);

- маалыматтык коопсуздукту камсыздоо системаларын, комплекстерин, каражаттарын жана технологияларын иштеп чыгууга жөндөмдүү (КК-2);

- ата мекендик жана эл аралык стандарттардын негизинде коргоо объекттеринин маалыматтык коопсуздугун камсыздоо системаларынын жана каражаттарынын курамынын, мүнөздөмөлөрүнүн жана функционалдык мүмкүнчүлүктөрүнүн негиздемелерин жүргүзүүгө жөндөмдүү (КК-3);

- маалыматтык коопсуздукту камсыздоонун текшерүү программаларын жана усулдарын иштеп чыгууга жөндөмдүү (КК-4);

***илим-изилдѳѳ ишмердүүлүгү:***

- маалымат коомдо маалыматтык коопсуздуктун фундаменталдык жана колдонмо көйгөйлөрүн талдоого жөндөмдүү (КК-5);

- илимий-техникалык маалыматтын калыптануу шарттарында изилдѳѳнүн темасы боюнча илимий-техникалык маалыматты чогултууну, иштетүүнү, талдоону жана системалаштырууну жүргүзүүгѳ, маселени чечүүнүн усулдарын жана каражаттарын тандоого, изилдөөлөрдү жана техникалык иштеп чыгууларды жүргүзүү пландарын жана программаларын иштеп чыгууга жөндөмдүү (КК-6);

- тиешелүү физикалык жана математикалык методдорду, техникалык жана эксперименттин жыйынтыктарын иштеп чыгуунун программалык каражаттарын пайдалануу менен объекттин корголушуна экспериментталдык изилдѳѳ жүргүзүүгѳ жөндөмдүү (КК-7);

- эксперименталдык изилдөөлөрдүн жыйынтыктарын иштетүүгө, илимий-техникалык отчетторду, обзорлорду түзүүгѳ, аткарылган изилдөөлөрдүн жыйынтыктары боюнча басылмаларды, илимий докладдарды жана макалаларды даярдоого жөндөмдүү (КК-8);

***көзөмөлдүк-аналитикалык ишмердүүлүк:***

- маалыматтык системалардын маалыматтык коопсуздугун жана маалыматташтыруунун объекттерин аудит жүргүзүүгө жөндөмдүү (КК-9);

- маалыматтын коопсуздугунун талаптары боюнча маалыматташтыруунун объекттерин аттестация жүргүзүүгө жөндөмдүү (КК-10);

***педагогикалык ишмердүүлүк:***

**-** бул багыттагы предметтик чөйрөдө тандалган сабактар боюнча сабак өткөрүүгө жана билим берүү процессинде колдонулуучу усулдук материалдарды иштеп чыгуугажѳндѳмдүү (КК-11);

 ***уюштуруучулук-башкаруучулук ишмердүүлүгү:***

- иштердин аткарылышын уюштуруу, аткаруучулар жамаатын башкарууга, башкаруучулук чечимдерин кабыл алууга жѳндѳмдүү (КК-12);

**-** маалыматтык коопсуздукту башкарууну уюштурууга жѳндѳмдүү (КК-13);

- Кыргыз Республикасынын министрликтеринин жана ведомстволорунун укуктук ченемдик актыларына жана усулдук документтерине ылайык маалыматтык коопсуздукту камсыздоо системаларын, каражаттарын жана технологияларын түзүү же модернизациялоо боюнча иштерди уюштурууга жѳндѳмдүү (КК-14);

- маалыматтык системалардын маалыматтык коопсуздугун камсыздоо системаларын жана каражаттарын эксплуатацияга киргизүү боюнча иштерди аткарууну уюштурууга жѳндѳмдүү (КК-15);

- уюштуруу-тескөө документтеринин долбоорлорун, кесиптик ишмердүүлүктүн чөйрөсүндө бизнес-пландарды, маалыматтык коопсуздугун камсыздоо системаларына жана каражаттарына техникалык жана эксплуатациялык иш кагаздарын иштеп чыгуу жѳндѳмдүү (КК-16).

Магистрлерди даярдоодогу билим берүү программасын иштеп чыгуу учурунда тандалган профилге таандык болгон бардык универсалдык жана кесиптик компетенциялар, билим берүү программасын өздөштүрүүнүн талап кылынган натыйжаларынын топтомуна киргизилет. Программаны ишке ашыруу процессинде студент даярдоонун конкреттүү профили менен байланышкан кошумча (атайын кесиптик) компетенцияларды өздөштүрөт жана алардын саны 5 аталыштан көп эмес болуш керек.

Профиль ЖОЖ тарабынан өз алдынча аныкталат. Профилдердин тизмеси ОУБ тарабынан бекитилет.

Компетенциялардын кошумча тизмеги улуттук квалификациянын алкагынын, квалификациянын жана кесиптик стандарттын (бар болгон учурда) тармактык/сектордук алкактарынын негизинде аныкталат.

5.2. **Магистрлерди даярдоонyн НББПнын түзүмүнө талаптар.**

Магистерлерди даярдоодогу НББПнын түзүмү төмөнкүдөй блокторду камтыйт:

1-блок «Сабактар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

КР ББжИМ тарабынан сунушталган жана КР Өкмөтү бекиткен НББПнын бакалаврларын даярдоонун түзүмү 1-таблицада келтирилген.

1-таблица

**КР ББжИМ тарабынан сунушталган жана КР Министрлер Кабинети бекиткен НББПнын түзүмү**

|  |  |
| --- | --- |
| **Магистрлерди даярдоодогу НББПнын түзүмү** | **Магистрлерди даярдоодогу НББПнын көлөмү жана анын блоктору кредит менен** |
| 1-блок | Сабактар (модулдар)I. Жалпы илимий циклII. Кесиптик цикл | 60-9020-3040-60 |
| 2-блок | Практика | 20-40 |
| 3-блок | Мамлекеттик жыйынтыктоочу аттестация | 10-20 |
| Магистрлерди даярдоодогу ЖКББ НББПнын көлөмү | 120 |

ЖОЖ мамлекеттик билим берүү стандартынын талаптарына ылайык магистрлерди даярдоодогу НББПны иштеп чыгат жана квалификациялардын улуттук алкагына ылайык окутуу натыйжаларына жетишүүсүнө жооптуу.

Сабактардын (модулдардын) топтомун жана алардын магистрлерди даярдоодоry НББПнын ар бир блогyна тиешелүү эмгек сыйымдуyлугyн ЖОЖ улуттyк квалификациянын алкактарында каралган окутуунун натыйжаларынын жыйындысы түрүндө аны өздөштүрүүсүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. «Практика” 2-блогy окуу практикасын (таанышуучу, технологиялык, илим-изилдөө иштери) жана өндүрүштүк практикасын (долбоорлук, эксплуатациялык, педагогикалык, илим-изилдөө иштери) камтыйт.

ЖОЖ бир же бир нече түрдөгү практиканы тандоого укуктуу, ошондой эле белгиленген кредиттердин чсгинде кошумча типтеги практикaны белгилей алат.

5.2.2. «Мамлекеттик жыйынтыктоочу аттестация» 3-блогy мамлекеттик сынакты тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациясынын курамына киргизген болсо) камтыйт.

5.2.3. Магистрлерди даярдоодогy НББПнын алкагында милдеттүү жана элективдик бөлүк болот.

Магистрлерди даярдоодогy НББПнын милдеттүү бөлүгүнө квалификациялардын улуттyк aлкактарынын деӊгээлдери эске алынып, жалпы илимий, универсалдык, социалдык-инсандык, жалпы маданий жана кесиптик компетенциялардын кaлыптанышын камсыз кылуучу сабактар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү магистрлерди даярдоодогy НББПнын жалпы көлөмүнөн 50 пайыздан ашпоого тийиш.

Магистрлерди даярдоодогy НББПнын элективдик бөлүгүндө студентгер тиешелүү багыт боюнча сабактарды тандай алышат, ошондой эле башка багыrтагы бакалаврларды даярдоодоry НББПнын сабактарын тандоого жол берилет.

5.2.4. ЖОЖ ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, магистрлерди даярдоодогy НББП боюнча окууга мүмкүнчүлүк берүүго тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

5.3. **Магистрлерди даярдоодогу НББПны ишке ашыруунун шарттарына болгон талаптар**

5.3.1. Окуу процессин кадрлар менен камсыздоо.

Магистрлерди даярдоодогу негизги билим берүү программасын ишке
ашыруу менен квалификациялуу педагогикалык кадрларды камсыздоо
керек, мында илимдин кандидаты же доктору окумуштуулук
даражасы бар окутуучулар тарабынан лекция окуган сабактардын
үлүшү сабактардын жалпы санынын 60 пайызын
түзүшү керек.

Студент-магистранттарга түздөн-түз жетекчилик кылуу илимий даражасы жана (же) илимий наамы же ушул тармакта жетекчилик кызматта тажрыйбасы бар илимий жетекчилер аркылуу жүргүзүлөт; бир илимий жетекчи 5 тен көп студент-магистранттарга жетекчилик кыла албайт (ЖОЖдун илимий кеӊеши тарабынан аныкталат).

5.3.2. Окуу процессин окуу-усулдук жана маалыматтык камсыздоо.

Магистрлерди даярдоодогу НББПны ишке ашыруу ар бир студенттин НББПнын сабактарынын (модулдарынын) толук тизмеги боюнча түзүлүүчү берилмелердин базаларына жана библиотекалык фонддорго кирүүсүн камсыз кылышы керек. Библиотекалык фонд НББПнын негизги сабактары боюнча негизги жана кошумча окуу адабияттарынын басма жана / же электрондук басылмалары менен толукталышы керек.

Студенттер үчүн ата мекендик жана чет элдик ЖОЖдор, ишканалар жана уюмдар менен оперативдик маалымат алмашуу мүмкүнчүлүгүн камсыз кылыш керек

ЖОЖдун билим берүү программасы лабораториялык практикумдарды жана практикалык сабактарды камтыш керек (түзүлүүчү компетенцияларды эске алынып аныкталат).

Кесиптик ишмердүүлүктүн (даярдоо профили боюнча) тиешелүү багыттарында изилдөөлөрдүн жана инновациялардын натыйжаларын жарыялаган кеминде 10 журналдын библиотекалык фонддорунун электрондук ресурстарына кирүүнү камсыз кылуу керек.

Электрондук басылмаларды колдонуу учурундаНачало формы

Конец формы

 изилдөө жана өз алдынча иштерди аткаруу үчүн окулуучу сабактардын көлөмүнө ылайык ЖОЖ ар бир магистрантка жумасына 10 сааттан кем эмес Интернет бар болгон компьютердик класста жумуш ордун камсыз кылыш керек.

5.3.3. Окуу процессин материалдык-техникалык жактан камсыздоо.

Магистрди даярдоодогу НББПны жүзөгө ашыруучу ЖОЖ, лабораториялык, дисциплинардык жана дисциплинардык аралык даярдоонун бардык түрлөрүн, студенттердин практикалык жана илим-изилдөө иштерин жүргүзүүнү камсыз кылуучу материалдык-техникалык базага ээ болушу керек. Учурдагы санитардык жана өрткө каршы эрежелерине жана ченемдерине же магистрлерди натыйжалуу илимий-практикалык даярдыгын камсыз кылуу үчүн база катары каралган илим-изилдөө институттары, ишканалары менен туруктуу байланыштарына ылайык келүүсү ЖОЖдун окуу планында каралат.

5.3.4 Бүтүрүүчүлөрдү даярдоонун сапатын баалоо.

Магистрлерди даярдоодогу НББПны өздөштүрүүнүн сапатын баалоо студенттердин жетишүүсүнүн учурдагы көзөмөлүн, аралык аттестациясын жана бүтүрүүчүлөрдүн мамлекеттик жыйынтыктоочу аттестациясын камтышы керек.

 Ар бир сабак боюнча билиминин учурдук жана аралык көзөмөлүнүн конкреттүү формалары жана процедуралары ЖОЖ тарабынан өз алдынча иштелип чыгат жана тийиштүү сабактар боюнча окутуунун биринчи айында магистрантка маалымдалат.

Магистранттардын жеке жетишкендиктериин тийиштүү НББПнын этаптык талаптарына шайкеш келүүсүн аттестациялоо (учурдагы жана аралык аттестациясы) үчүн билимин, билүүсүн жана өздөштүргөн компетенцияларынын деңгээлин баалоого мүмкүндүк берүүчү типтүү тапшырмаларды, сыноо иштерин, тесттерди жана текшерүү ыкмаларын камтыган баалоо каражаттарынын фонддору ЖОЖдо иштелип чыгат жана бекитилет.

Магистранттардынкомпетенцияларын баалоо жана көзөмөлдөө системасынын келечектеги кесиптик ишмерлүүлүгүнүн шарттарына максималдуу жакындашуусу үчүн ЖОЖ тарабынан щарттар түзүлүшү керек. Бул максатта, тышкы серепчилер катарындагы конкреттүү сабактын окутуучуларынан башка, жумуш берүүчүлөр (кызыктар уюмдардын өкүлдөрү), тектеш сабактарды окуган окутуучулар жана башкалар активдүү пайдаланылышы керек.

Студенттерге, жумуш берүүчүлөрдүн өкүлдөрүнө, жалпысынан окуу процессинин мазмунун, уюштуруусун жана сапатын, ошондой эле айрым окутуучулардын иштерин баалоо мүмкүндүгү берилиши керек.

Жыйынтыктоочу мамлекеттик аттестация ЖКББ МББС менен бүтүрүүчүлөрдүн кесиптик даярдоо деӊгээлинин шайкеш келүүсүн аныктоого багытталган.

Мамлекеттик жыйынтыктоочу аттестация мамлекеттик экзамендерге даярданууну жана аларды тапшырууну, бүтүрүүчү квалификациялык ишин аткарууну жана коргоону камтыйт (эгерде ЖОЖ бүтүрүүчү квалификациялык ишин мамлекеттик жыйынтыктоочу аттестациянын курамына киргизилсе).

Бүтүрүүчү квалификациялык иштин мазмунуна, көлөмүнө жана структурасына болгон талаптар, НББПнын профилин эске алуу менен, колдонуудагы Кыргыз Республикасынын жогорку окуу жайларынын бүтүрүүчүлөрүнүн жыйынтыктоочу мамлекеттик аттестациясы жөнүндөгү Жобонун жана ушул ЖКББ МББСнын негизинде аныкталат.

**590100 «Маалыматтык коопсуздук**» даярдоо багыты боюнча жогорку кесиптик билим берүүнүн Мамлекеттик билим берүү стандарты базалык ЖОЖ – Н. Исанов атындагы Кыргыз мамлекеттик курулуш, транспорт жана архитектура университетинин алдындагы маалыматтык коопсуздук тармагында билим берүү боюнча Окуу-усулдук бирикмесинде (ОУБ) иштелип чыккан.

ОУБдун төрагасы,

Н. Исанов атындагы КГУСТАнын

биринчи проректору, т.и.к., доцент Т.Т. Саткыналиев

ОУБдун «Маалыматтык коопсуздук»

бөлүмүнүн төрагасы, КМКТАУнун

«Маалыматтык системалардын

коопсуздугун камсыздоо» кафедрасынын

башчысы, т.и.к., доцент А.А. Абдулаев

 «Эсептөө техникасы жана

каражаттарды автоматташтыруу»

биргелешкен ишканасынын башкы

директору, т.и.к. А.А.Тороев

«РСК Банк» ААКнун коопсуздук

кызматын техникалык колдоонун

жетекчиси К.К. Дербишалиев

М. Адышов атындагы ОшТУнун

окуу иштери боюнча проректор,

т.и.к., доцент Ж.Б. Матисаков

Жогорку кесиптик билим берүүнүн мамлекеттик билим берүү стандартын иштеп чыгууда кесиптик ишмердүүдүктүн маселелеринин жана кесиптик компетенцияларынын тизмеси жумуш берүүчүлөрдүн-маалыматтык коопсуздук тармагындагы жетектөөчү адистердин катышуусу менен түзүлдү:

КРнын МТжБ боюнча МКнин «Соцсервис»

мамлекеттик ишканасынын директору А.Т. Абдылдаев

КРнын МТжБ боюнча МКнин «Инфоком»

мамлекеттик ишканасы, маалыматтык

коопсуздук бөлүмүнүн башчысы М.К. Осмонов

«Мегалайн» ААК, ички аудит кызматынын

көзөмөлдөө инженери Р.И. Осмоналиев

КРнын Улуттук банкы, КМКБнын

маалыматтык коопсуздук боюнча

башкы администратор А.Т. Тиленбаев